Walter John De la Mare
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Walter John De la Mare var en britisk forfatter. Han vant forholdsvis tidlig anerkjennelse som en særpreget og fin lyriker.
I sin sans for det mystiske element i tilværelsen representerer De la Mare Coleridge-tradisjonen i engelsk litteratur. Barnets verden har en bred plass i hans diktning, og han skrev også fortellinger for barn, blant annet The Three Mulla-Mulgars (1910), The Lord Fish (1933) og The Magic Jacket (1943).I sine romaner og noveller søkte De la Mare de samme emner fra de hemmelighetsfulle dyp ved erkjennelsens grense, blant annet i The Return (1910, Polignacprisen) og Memoirs of a Midget (1921). Høyest nådde han i sin lyrikk, som har en eiendommelig atmosfære. Med enkle midler klarte han å nå det sublime og holde fast det flyktige. Hans Collected Poems kom i 1942. Les mer i Store norske leksikon Storbritannias litteratur